# Ganàpies de la UAB

La Colla Castellera Ganàpies de la UAB és una colla castellera universitària de la Universitat Autònoma de Barcelona. Fundada l'any 1994 per un grup d'estudiants, els quals eren principalment de ciències ambientals, és la colla castellera universitària més antiga. El 21 d'abril del 1995 l'entitat va ser reconeguda per la Generalitat de Catalunya, i més tard va ser la primera colla castellera universitària membre de la Coordinadora de Colles Castelleres de Catalunya. El nom de la colla és degut al fet que era la primera colla del món casteller amb un nom inclusiu (noi ganàpia, noia ganàpia).
Els Ganàpies tenen dues diades pròpies, igual que la resta de colles castelleres universitàries. Als voltants del desembre, sempre en dijous, se celebra la Diada d'Hivern, i entre abril i maig la Diada de Primavera, a més, tradicionalment els Ganàpies també actuen per la Festa Major de l'Autònoma (a finals d'octubre o principis de novembre).
Els Ganàpies han usat la discutida figura de l'aconxaneta, fusió entre les figures de l'enxaneta i l'acotxadora, per tal de reduir pes al pom de dalt (conseqüència de no poder usar canalla per a tals posicions al castell). L'any 2010 va ser una de les cinc colles universitàries que reberen el premi a la Iniciativa social en la Nit dels Castells.

## Castells assolits per la colla

* 2015/2016: Primer Pd4 caminat, primer Pd6f descarregat, primer 4d7p descarregat, primer 8d6p descarregat, primer 7d7 descarregat, primer 2d7f descarregat i primers 4d7 i 3d7 simultanis (el 4d7 carregat).
* 2016/2017: Primer 5d7 descarregat, primer 3de7p descarregat i primer 3 de 8 amb folre descarregat.
* 2021/2022: Primer 10d6 descarregat.
* 2024/2025: Primers 2d7f i Pilar de 6 amb folre simultanis descarregats.

## Referències

* ↑ «Dades de la colla al registre d'associacions de la Direcció General d'Entitats Jurídiques de la Generalitat de Catalunya». Generalitat de Catalunya, 01-09-2010.
* 1 2 «La Nit de Castells premia Josep Antoni Falcato, les colles universitàries i els presidents Pujol i Maragall». Webcasteller, 26-04-2010. Arxivat de l'original el 2013-11-04. [Consulta: 27 octubre 2010].
* ↑ «Relació de les Colles Castelleres existents». Coordinadora de Colles Castelleres de Catalunya, 31-08-2010.
* ↑ Vilaweb, 17.10.2002, La UAB celebra demà la seva XVIIa Festa Major, centrada en l'Any de les Llengües
* ↑ «Els ganàpies descarreguen el 8d6p».
* ↑ «Els Arreplegats descarreguen el 4de8 universitari més matiner de la història». DiariCasteller, 22-12-2016 [Consulta: 22 desembre 2016]. Arxivat 23 de desembre 2016 a Wayback Machine. «Còpia arxivada». Arxivat de l'original el 2016-12-23. [Consulta: 22 desembre 2016].
* ↑ «Diada de Ganàpies pel Tram d’Hivern 2021», 21-12-2021. [Consulta: 27 abril 2022].
* ↑ «Macrodiada pel 30è Aniversari dels Ganàpies de la UAB 2021». [Consulta: 14 març 2025].

## Enllaços externs

* Ganàpies de la UAB - Lloc web oficial
Colles castelleres universitàries actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :